شه‌فه‌ق نيوز/ محه‌مه‌د شاكر ئه‌ندام ئه‌نجومه‌ن نوێنه‌ره‌يل له‌بان فراكسيۆن پارت ديموكرات كوردستان، ئه‌وه‌ ده‌رخست ك دانيشتن ئه‌نجومه‌ن نوێنه‌ره‌يل ك بڕياره‌ دسوو چوارشه‌ممه‌ ساز بكريه‌ێد، ياساى بودجه‌و ته‌واوكردن حكومه‌ته‌گه‌ى مسته‌فا كازمى سه‌رۆك وه‌زيره‌يل له‌تى نيه‌.
شاكرد ئه‌را ئاژانس شه‌فه‌ق نيوز وت: ليژنه‌يل په‌رله‌مانى باوه‌ڕيان ئه‌وه‌ بويه‌ ك دانيشتنه‌يليان له‌ڕێ ئه‌نته‌رنێت بكريه‌ێد وه‌ بوونه‌ى بارودوخ ته‌ندروستى و بڵابوينه‌وه‌ى ڤايرۆس كۆرۆناو جه‌خت له‌ سه‌ختى دانيشتن ئه‌كه‌ن له‌ يه‌ك شوون داخرياێ.
شاكر وت: مه‌سه‌له‌ى كۆرۆنا كاريگه‌رى له‌بان رۆڵ چه‌وديرى په‌رله‌مان كردگه‌و دانيشتنه‌يل وه‌شيوه‌يگ ريك و پيك وه‌ڕيه‌و ناچێد و يه‌يش ده‌رخست ك دانيشتن چوارشه‌ممه‌ى ئاينده‌ به‌تاڵه‌ له‌ ياساى بودجه‌و ته‌واوكردن حكومه‌ت.
